sv da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da en da da en da da da da da da da da da da de sv nb da en en sv da da da da da da da da da da da da nb da da nb da da nb da da da da ru de sv fr de sv es en es tr da
Blidah Park - Dansk Arkitektur Center - DAC
Blidah Park er et kompleks af lave lejlighedsblokke, som er placeret langs med Strandvejen. Lys og luft er kodeordene i lejlighederne, der også har tilhørende altaner.
I Danmark er boligblokkene som oftest udformet som karréer. I Blidah Park er karréen blevet opløst til fordel for 26 lave treetagers blokke, som er placeret frit i forskudte rækker. På den måde afviger de radikalt fra de omkringliggende.
Fra ca. 1850 lå her et landsted med det eksotiske navn “Blidah”, og de mange træer fra den oprindelige park er nu en del af området omkring beboelsesblokkene langs med Strandvejen.
Blidah var et af mange landsteder langs Øresundskysten, der fik navn efter eksotiske steder. De blev opført af velhavende folk, der havde tjent en formue ved at drive søfart og handel på fjerne egne. Den maritime reference går igen i de halvrunde karnapper, de sammenhængende vinduesbånd og de afrundede altanbrystninger. Husblokkene er opført med traditionelle konstruktioner i gule tegl.
Nogle af facaderne har indmuret skifter i af mørke hårdtbrændte sten som dekorative vandrette bånd. Tagene er udført med lav hældning og stort udhæng. Store og rummelige altaner sætter deres præg på bebyggelsen. De 366 lejligheder består af lejligheder på et op til fem værelser. Boligernes opholdsrum er orienterede mod vest.
De mange korte blokke ligger parallelt men forskudt i nord-sydlig retning, så vinduer og altaner vender henholdsvis mod øst og vest. På den måde sikrede man lys og luft til de enkelte lejligheder, samtidig med at arkitekterne fik en god mulighed for at udvikle altanen som et selvstændigt supplement til boligen
Arkitekten var Ivar Bendtsen, som var toneangivende ved opførelsen af de første blokke. Han bestemte bl.a. at alle blokke skulle opføres i blank mur de andre blokke blev tegnet af andre, heriblandt Kooperative Arkitekter med Edvard Heiberg og Ole Buhl.
Bebyggelsen er opført i parken til det tidligere landsted Blidah, hvilket kan ses af de mange store og smukke træer som havearkitekten C. Th. Sørensen fik indpasset i projektet.
Photo: Mogens Breyen, Arkitekturbilleder.dk
Kooperative Arkitekter ved Ivar Bentsen
Prøvehus i Nuuk: Bæredygtig forskning på Grønland
Lisbjerg Bakke: Træ bærer det meste
BBB Kvistgård: Natur og fællesskab i Nordsjælland
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.